מחשבות משונות התרוצצו במוחו, והלמידה שהשכיל ללמד את עצמו, הייתה מתעוותת במוחו ולא נותנת לו את המטרות אותן ביקש. הוא ניסה למצוא עבודה, אבל לא החזיק יותר מחודש, ואז וויתר וישב ימים ולילות שלמים מול הטלוויזיה. אח"כ החליט למחול על כבודו, כי היה נואש לדרך, ונתן לעצמו תפקיד להיות פודל של מישהי יפה ומשכילה שתלמד אותו, והוא בתמורה יספק את יצריה המיניים ויצריה השתלטניים, שהיו שזורים זה בזה. הוא אכן למד הרבה, כי עם כל השריטות, היא הייתה חכמה ונבונה מאוד. אבל הוא לא הצליח ליישם את מה שלמד, אלא רק אחרי שמאסה בו, והוא נשאר לבד. אז המידע והתובנות שלימדה אותו עלו לתודעתו מהזיכרון ביתר צלילות, והוא עשה חייל באומנות, בשיפור ביטחונו העצמי, בשיפור בריאותו, ובפיתוח התודעה. מה שגרם לו לאחר זמן, ולאט, להתנקות מהסם. אבל הקדמתי את המאוחר. אני זוכר אותו יושב בסלון מול השולחן הנמוך, כל השולחן מלא שאריות סמים, ספר שירה עם הערות בכתב קטן זרוק לצד בקבוק וודקה, והוא מעשן בשרשרת, מכווץ במקומו, ומקשיב בריכוז מלא לשיר רנדומלי ברדיו. הוא התלונן ש-כל אוהביו שכחו אותו כשנפל. הוא התלונן שלא ידעו לזכור חסד נעוריו. הוא היה